Цоню Калчев
Сбогом

chitanka.info

Капят горските листенца,

голи вейките стърчат,

вехнат билки и цветенца

и поточета мълчат.

Птичките са отлетели

вече в топлите страни,

по полята запустели

врани грачат сал едни.

Лютата слана попари

листа, билки и цветя.

Всичко живо, що завари —

клюмна, сви се, улетя…

Сбогом, билки и цветенца,

сбогом, лес, повехнал, драг!

Сбогом, птички и долченца,

чак до нова пролет пак!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.